สลด! “ลุงเมืองชล” เลี้ยงส่งเพื่อนกลับสหรัฐฯ พากินสุกี้ดัง “หุ้น M” ก่อนเป็ดติดคอเสียชีวิต
สลด! "ลุงเมืองชล" เลี้ยงส่งเพื่อนกลับสหรัฐฯ พากินสุกี้ดัง "หุ้น M" ก่อนเป็ดติดคอเสียชีวิต
3 ธ.ค. 2561

 
“ข่าวสด” รายงานวานนี้ (2 ธ.ค.) ว่า พ.ต.ท.ยุทธภูมิ โพธิ์อุดม สารวัตรเวรสอบสวน สภ.ธัญบุรี ได้รับแจ้งจากเจ้าหน้าที่ร้านเอ็มเค ภายในห้างเทสโก้โลตัส คลองสี่ ถนนรังสิต-นครนายก ต.บึงยี่โถ อ.ธัญบุรี จ.ปทุมธานี จึงไปตรวจสอบที่เกิดเหตุพร้อมด้วยแพทย์จากโรงพยาบาลธัญบุรีแลมูลนิธิร่วมกตัญญู
โดยที่เกิดเหตุบริเวณลานจอดรถหน้าห้างเทสโก้โลตัส พบผู้เสียชีวิตนั่งอยู่บนรถเข็น 1 รายทราบชื่อนายสุเทพ สาระกูล อายุ 66 ปี สภาพศพนั่งพิงอยู่บนรถเข็นโดยเพื่อนของผู้ตายที่มาด้วยกันยืนจับมืออยู่ใกล้ๆ ซึ่ง น.ส. สำฤทธิ์ (ขอสงวนนามสกุล) ผู้ช่วยผู้จัดการร้านเอ็มเค สาขาห้องเทสโก้โลตัส คลองสี่ มาดูเพื่อสอบถามข้อมูลกับเพื่อนของผู้ตาย
ด้าน น.ส.สำฤทธิ์ เปิดเผยว่า เมื่อเวลาประมาณ 12.30 น.ลุงสุเทพและเพื่อนได้เข้ามานั่งในร้านและสั่งเอ็มเคมา 1 ชุด พร้อมเป็ดย่าง 1 จาน ซึ่งก็สังเกตเห็นลุงสุเทพ และเพื่อนเขาก็พูดคุยกันตามปกติจนเวลาล่วงเลยมาประมาณเกือบ 1 ชั่วโมง ลุงสุเทพ มีอาการสะอึกคล้ายมีอะไรเข้าไปติดคอจึงประสานกู้ภัยให้รีบนำส่งโรงพยาบาล โดยเพื่อนของลุงสุเทพ ขอรถเข็นในห้างนำลุงสุเทพ ออกมาเพื่อส่งโรงพยาบาล แต่ต่อมา ทราบว่าลุงสุเทพ เสียชีวิตแล้ว
อนึ่ง สุกี้เอ็มเค (MK) เป็นแบรนด์ภายใต้การบริหารจัดการของบริษัท เอ็มเค เรสโตรองต์ กรุ๊ป จำกัด (มหาชน) หรือ M นอกจากนี้ยังประกอบธุรกิจ ร้านอาหารญี่ปุ่น “ยาโยอิ” ซึ่งได้รับสิทธิแฟรนไชส์จากประเทศญี่ปุ่น รวมถึงร้านอาหารญี่ปุ่นแบรนด์อื่นๆ อีก 2 แบรนด์ ได้แก่ “ฮากาตะ” และ “มิยาซากิ” ร้านอาหารไทย “ณ สยาม” และ “เลอสยาม” ร้านกาแฟ/เบเกอรี่ “เลอ เพอทิท”